section_heading: Podrijetlo
paragraph_text: Prije 1974. lokalna je uprava bila podijeljena između unitarnih grofovijskih okruga (najvećih gradova) i dvorazinskih (a two tier authority) upravnih grofovija koje su bile podijeljene na općinske gradske četvrti te urbane i seoske oblasti. Zakon o lokalnoj samoupravi iz 1972., (Local Government Act 1972) koji je stupio na snagu 1. travnja 1974., podijelio je Englesku, isključujući Veliki London i šest najvećih konurbacija, na trideset i devet nemetropolitanskih grofovija. Svaka grofovija bila je podijeljena na okruge; njih između dva i četrnaest nemetropolitanskih okruga. Postojao je jedinstveni dvorazinski sustav lokalne uprave s grofovijskim vijećima koja su pokrivala široki spektar usluga, poput obrazovanja, vatrogasnih službi i policije, te okružnim vijećima koja su vršila više lokalnih ovlasti nad područjima poput planiranja, stanovanja te prikupljanja i odvoza smeća.